آذربایجان جمهور باشلیغی الهام علی یف نینگ چقیریغی گه بناً بیر کونلیک بو اولکه گه تشریف بیورگن جمهور باشلیغی رجب طیب ایردوغان زنگیلان شهریگه ییتیب باردی.
ایچیده ایردوغان بولگن اوچاق، آذربایجان نینگ اشغالدن قوتقریب آلینگن توپراقلریده، تورک شرکتلری حصه قوشیب قوریلگن ایککینچی قونلغه بولمیش زنگیلان خلق ارا قونلغه سیگه باریب قوندی.
جمهور باشلیغی ایردوغان نی بو جایده آذربایجان جمهورباشلیغی الهام علی یف کوتیب آلدی. ایردوغان ایککینچی خلق ارا قونلغه گه باریب قونگن ایلک جمهور باشلیغی بولدی.
ینگی قونلغه نینگ آچیلیش فیته لرینی کیسگن ایردوغان بیلن علی یف گه قونلغه نینگ سمبولیک کلیدی تقدیم ایتیلدی.
جمهور رئیسلیک علاقه باشقرووی تامانیدن بیریلگن معلوماتگه کوره، ایردوغان کیین منطقه نینگ رواجلنیشی اوچون باشله تیلگن ینگی پروژه لرنینگ بنیادینی قویه دی.
بو یولچیلیک دایره سیده بولیب اوته دیگن اوزارا اوچره شوولرده تورکیه – آذربایجان مناسبتلری نینگ برچه تامانلری بیلن تیکشیریب چیقیلیشی، همکارلیک نینگ تاباره کوچه یتیریلیشی اوچون آتیله دیگن آدیملرنینگ تیلگه آلینیشی کوتیلماقده.
عیندمده اوزارا مناسبتلر قاله ویرسه منطقوی و گلوبال مسئله لر حقیده فکر المه شووی عملگه آشیریلیشی کوتیلماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
